***1 db határozati javaslat***

**Magyarországi Romák Országos Önkormányzata Közgyűlésének**

**2025. november 26-án tartandó ülésére**

**ELŐTERJESZTÉS**

**Előterjesztő**: Aba-Horváth István

**Tárgy**: **Egyetértési nyilatkozat a Bátonyterenyei, Pásztói, Salgótarjáni járások általános iskolai körzetei kijelölésének tervezete kapcsán a 2026/2027. tanévre vonatkozóan**

**Iktatószám**: ……………………...…/2025.

**Mellékletek**: -

**Előterjesztést készítette**: Aba-Horváth István

**Véleményező bizottság: - Bizottsági elnök: -**

**Egyéb véleményező szerv: -**

**Törvényességi véleményezésre benyújtás időpontja:** ………………………………..

**Törvényességi ellenőrzést végezte:**

**Látta:**

**Egyéb meghívottak:** -

**NYILVÁNOS ÜLÉS / ZÁRT ÜLÉS**

**Tisztelt Közgyűlés!**

A Salgótarjáni Tankerületi Központ Igazgatója levélben kereste meg a Magyarországi Romák Országos Önkormányzatának Elnökét a Bátonyterenyei, Pásztói, Salgótarjáni járások általános iskolai körzetei 2026/2027. tannévre vonatkozó kijelölésének tervezete kapcsán.

A nemzeti köznevelésről szóló 2011. évi CXC. törvény (a továbbiakban: Nktv.) 50. § (8) bekezdése alapján az iskolák felvételi körzethatárait a területileg illetékes tankerületi központ határozza meg.

Az Nktv. 50. § (10) bekezdése szerint a nemzetiségek jogairól szóló törvény szerinti nemzetiségi köznevelési intézmény vonatkozásában, a nemzetiséghez tartozó gyermekek óvodai nevelését, iskolai nevelés-oktatását ellátó nevelési-oktatási intézmény működési, felvételi körzetének meghatározása előtt be kell szerezni az érdekelt települési nemzetiségi vagy országos feladatot ellátó iskola esetén az országos nemzetiségi önkormányzat egyetértését. Több településre kiterjedő működési, felvételi körzet esetén valamennyi érintett települési nemzetiségi önkormányzat egyetértését be kell szerezni, érintett települési nemzetiségi önkormányzat hiányában a területileg illetékes, érintett területi nemzetiségi önkormányzat véleményét kell kikérni.

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet (a továbbiakban: Rendelet) 24. § (1a) bekezdése alapján a települési önkormányzat, az egyházi és a magánintézmények fenntartója a véleményéről, az Nktv. 50. § (10) bekezdése szerinti esetben a nemzetiségi önkormányzat az egyetértéséről vagy körzethatár módosítását kezdeményező javaslatáról február 15. napjáig tájékoztatja az illetékes tankerületi központot.

A fentiek alapján megküldték a Bátonyterenyei, Pásztói, Salgótarjáni járások általános iskolai körzeteinek 2025/2026. tanévre vonatkozó tervezetét. A Tankerületi Igazgató a fentiekben nevesített levélben kérte, hogy a Magyarországi Romák Országos Önkormányzata a Mihálygerge, Ságújfalu, Karancsberény, Kisbárkány Község beiskolázási körzethatárára vonatkozóan az egyetértési nyilatkozatát vagy a körzethatár módosítását kezdeményező javaslatát 2026. február 15. napjáig elektronikusan küldje meg számukra.

A vélemények beérkezését követően a Rendelet 24. § (1a) bekezdése, valamint az Nktv. 50. (10) bekezdése szerinti esetben a tankerületi központ a kijelölt körzetekről február utolsó napjáig tájékoztatja nemzetiségi önkormányzatot. Egyetértés hiányában vagy a körzethatár-módosítást kezdeményező javaslattétel esetén a tankerületi központ az egyeztetést követően jelöli ki a felvételi körzeteket február utolsó napjáig.

Kérem a Tisztelt Közgyűlést az előterjesztést megvitatni és az alábbi határozati javaslatot elfogadni!

**Határozati Javaslat**

Az Magyarországi Romák Országos Önkormányzatának Közgyűlése megtárgyalta **„Egyetértési nyilatkozat a Bátonyterenyei, Pásztói, Salgótarjáni járások általános iskolai körzetei kijelölésének tervezete kapcsán a 2026/2027. tanévre vonatkozóan”** tárgyú előterjesztést és az alábbi határozatot hozza:

A Magyarországi Romák Országos Önkormányzatának Közgyűlése egyetértését fejezi ki a Bátonyterenyei, Pásztói, Salgótarjáni járásokhoz tartozó, Mihálygerge, Ságújfalu, Karancsberény, Kisbárkány Község általános iskolai körzetei kijelölésének tervezetével a 2026/2027. tanévre vonatkozóan a melléklet szerinti tartalommal.

**Határidő: 2025. 11. 26.**

**Végrehajtásért felelős: elnök**

**Aba-Horváth István**

**elnök**