***1 db határozati javaslat***

**Magyarországi Romák Országos Önkormányzata Közgyűlésének**

**2025. november 26-án tartandó ülésére**

**ELŐTERJESZTÉS**

**Előterjesztő**: Aba-Horváth István

**Tárgy**: **Magyarországi Romák Országos Önkormányzat Szervezeti és Működési Szabályzatának módosítása**

**Iktatószám**: ……………………...…/2025.

**Mellékletek**: -

**Előterjesztést készítette**: Aba-Horváth István

**Véleményező bizottság: - Bizottsági elnök: -**

**Egyéb véleményező szerv: -**

**Törvényességi véleményezésre benyújtás időpontja:** ………………………………..

**Törvényességi ellenőrzést végezte:**

**Látta:**

**Egyéb meghívottak:** -

**NYILVÁNOS ÜLÉS / ZÁRT ÜLÉS**

**Tisztelt Közgyűlés!**

A Magyarországi Romák Országos Önkormányzat (a továbbiakban: Önkormányzat) Közgyűlése 2025. augusztus 26. napján tartott ülésen az 80/2025. (VIII. 26.) határozatával fogadta el az Önkormányzat Szervezeti és Működési Szabályzat (a továbbiakban: SZMSZ) legutóbbi alkalommal történő módosítását.

Szükséges a szabályzatok, valamint az önkormányzati működés alappillérének minősíthető SZMSZ folyamatos felülvizsgálata, valamint a mindennapi működés során fogalmazódnak meg - a magasabb szintű jogszabályban foglaltakkal összhangban, azok módosítása okán - javaslatok, továbbá technikai átvezetések, amelyek indokolttá teszik jelen esetben az SZMSZ módosítását az alábbiakban ismertetett részletezés szerint:

***1. SZMSZ IV. Fejezet 1.6. pont 52. § helyébe az alábbi rendelkezés lép:***

„52. § A Közgyűlés az elnök javaslatára a (1)-(5) bekezdésekben meghatározott feladatok ellátásának felügyeletére legfeljebb öt tanácsnokot választ:”

**2.** ***SZMSZ IV. Fejezet 1.6. pont 52. § (2) bekezdés helyébe az alábbi rendelkezés lép:***

„52. § (2) Magyarországi Romák Országos Önkormányzatának roma intézményhálózatért felelős tanácsnoka;”

***3. SZMSZ IV. Fejezet 1.6. pont 52. § az alábbi (4) és (5) bekezdésekkel egészül ki:***

„52. § (4) Magyarországi Romák Országos Önkormányzatának roma sport- és ifjúságért felelős tanácsnoka,

(5) Magyarországi Romák Országos Önkormányzatának roma foglalkoztatásért felelős tanácsnoka.”

***4. SZMSZ IV. Fejezet 1.6. pont 52. § (4) bekezdés helyébe a (6) bekezdés lép az alábbiak szerint:***

„52. § (6) A tanácsnok a feladatellátása során:

a) az Önkormányzat képviseletében a Közgyűlés határozatba foglalt írásos meghatalmazása alapján és a meghatalmazásban foglaltak szerint járhat el;

b) megállapításait, javaslatait a Közgyűlés részére terjeszti elő.

c) A Közgyűlés által választható tanácsnokok feladatköreit a Szervezeti és Működési Szabályzat 4. számú melléklete tartalmazza.”

***5. SZMSZ VI. Fejezet Egyéb rendelkezések 63. § (2) bekezdés helyébe az alábbi rendelkezés lép:***

„63. § (2) Az Önkormányzat intézményeinek felsorolása a Szabályzat 5. számú mellékletét képezi.”

***6. SZMSZ VII. Fejezet Záró rendelkezések 64. § (1) bekezdés helyébe az alábbi rendelkezés lép:***

„64. §   (1) Jelen Szabályzat az elfogadás napján lép hatályba.”

***7. SZMSZ VII. Fejezet Záró rendelkezések 64. § kiegészül a (2) és (3) bekezdésekkel az alábbiak szerint:***

„(2) A Magyarországi Romák Országos Önkormányzata Szervezeti és Működési Szabályzata a módosításokkal egységes szerkezetben alkalmazandó.

(3) A Szervezeti és Működési Szabályzat nem módosított rendelkezései változatlan tartalommal hatályban maradnak.”

***8. SZMSZ VII. Fejezet Záró rendelkezések (2) bekezdés helyébe a (4) bekezdés lép az alábbiak szerint:***

„(4) A Szabályzat mellékletei:”

1. és 2. számú mellékletét képezi a Közgyűlés tagjainak, valamint az elnökhelyetteseinek a névsorát;

***3. számú melléklet képezi a Pénzügyi Bizottság névsorát;***

***4. számú melléklet képezi az Önkormányzat tanácsnokainak felsorolását valamint tanácsnokok feladatköreinek meghatározását;***

5. számú melléklet képezi az Magyarországi Romák Országos Önkormányzata intézményeinek felsorolását;

6. számú melléklet képezi Nemzetiségi lista állítás, a kampánytevékenység, valamint a Nemzeti Választási Bizottság tagja megbízásának szabályait tartalmazó rendelkezést.”

***9. SZMSZ 2. sz. melléklet helyébe az alábbi melléklet lép:***

***„2. sz. melléklet***

|  |  |
| --- | --- |
| A **Magyarországi Romák Országos Önkormányzata** elnökhelyetteseinek névsora | |
| **1**. | Galyas József |
| **2.** | Rézműves János |
| **3.** | Sárközi József |
| **4.** | Tar József István |

***10. SZMSZ 3. sz. melléklet táblázat 2. sorának helyébe az alábbi melléklet lép:***

„2. ………….. Pénzügyi Bizottság tagja”

***11. SZMSZ 4. sz. melléklete helyébe az alábbi melléklet lép:***

***„4. sz. melléklet***

***A Magyarországi Romák Országos Önkormányzat tanácsnokai és feladatkörei***

|  |  |
| --- | --- |
| ***(1) A Magyarországi Romák Országos Önkormányzat roma hagyományokért és nyelvápolásért felelős tanácsnoka;*** | Bernáth Bálint |
| ***(2) A Magyarországi Romák Országos Önkormányzat roma intézményhálózatért felelős tanácsnoka;*** |  |
| ***(3) A Magyarországi Romák Országos Önkormányzat roma nemzetiségi pályázatokért felelős tanácsnoka;*** | Orsós Ferenc |
| ***(4) A Magyarországi Romák Országos Önkormányzatának roma sport- és ifjúságért felelős tanácsnoka;*** |  |
| ***(5) Magyarországi Romák Országos Önkormányzatának roma foglalkoztatásért felelős tanácsnoka.*** | Horváth Zsolt |

**1. A Magyarországi Romák Országos Önkormányzatroma hagyományokért és nyelvápolásért felelős tanácsnokának feladatai:**

- figyelemmel kíséri az Önkormányzat által fenntartott oktatási intézmények roma nemzetiségi nevelési, roma nyelv és hagyományápolást érintő szakmai tevékenységét;

- véleményezi a roma nemzetiségi nevelést érintő, törvény, rendelet, tanterv, és tankönyvkiadási koncepciók tervezeteit,

- javaslatot tesz az Önkormányzat által fenntartott oktatási intézmények roma hagyományok és roma nyelvápolás fejlesztését érintő kérdésekben;

- kapcsolatot tart az ország területén működő roma nyelvet és tradicionális hagyományokat őrző, ápoló szervezetekkel.

## 2. A Magyarországi Romák Országos Önkormányzat roma intézményhálózatért felelős tanácsnokának feladatai:

* Felügyeli és koordinálja az MROÖ fenntartásában, irányítása vagy felügyelete alatt működő intézmények (pl. oktatási, kulturális, szociális, közművelődési) tevékenységét.
* Közreműködik az intézményfejlesztési koncepciók és fenntartási tervek kidolgozásában.
* Ellenőrzi az intézmények szakmai működését, gazdálkodását és a jogszabályi előírásoknak való megfelelést.
* Elősegíti az intézmények közötti szakmai együttműködést, tapasztalatcserét és hálózatépítést.
* Kapcsolatot tart az állami, önkormányzati és civil fenntartókkal, valamint részt vesz az intézményhálózat fejlesztését célzó pályázatok előkészítésében és megvalósításában.

**3. A Magyarországi Romák Országos Önkormányzatroma nemzetiségi pályázatokért felelős tanácsnokának feladatai:**

- tanácsnoki munkája során kapcsolatot tart és együttműködik a Magyarországi Romák Országos Önkormányzat tanácsnokaival,

- Magyarországi Romák Országos Önkormányzattanácsnokaival együttműködve azok útján a civil szervezetek és roma nemzetiségi önkormányzatok részére szakmai tájékoztatást nyújt a roma kulturális-, művészeti és közösségi célú pályázatok elkészítéséhez,

- tanácsnoki munkája során részt vesz a roma nemzetiségi pályázatok döntés-hozó bizottságában.

## 4. A Magyarországi Romák Orszgos Önkormányzat roma sport- és ifjúságért felelős tanácsnokának feladatai:

- Összehangolja és támogatja az önkormányzat sport- és ifjúságpolitikai tevékenységét.

- Előmozdítja a roma fiatalok sportban és közösségi életben való aktív részvételét, különös tekintettel a tehetséggondozásra.

- Kapcsolatot tart sportegyesületekkel, iskolákkal, ifjúsági szervezetekkel és civil partnerekkel.

- Részt vesz a roma fiatalokat célzó sport- és közösségi programok, versenyek, táborok, ösztöndíjprogramok szervezésében és koordinálásában.

- Közreműködik az ifjúsági stratégiák, sportfejlesztési tervek, valamint prevenciós és közösségfejlesztő programok kidolgozásában.

## 5. A Magyarországi Romák Orszgos Önkormányzat roma foglalkoztatásért felelős tanácsnokának feladatai:

- Közreműködik az országos és helyi roma foglalkoztatási programok kidolgozásában és megvalósításában.

- Kapcsolatot tart a munkaügyi szervekkel, kormányhivatalokkal, gazdasági kamarákkal, valamint civil és nonprofit szervezetekkel a roma munkavállalók elhelyezkedésének elősegítése érdekében.

- Javaslatokat dolgoz ki az önkormányzat foglalkoztatáspolitikai stratégiájára, valamint a munkaerőpiaci integrációt segítő képzési és átképzési programokra.

- Figyelemmel kíséri a roma közösségekben zajló közfoglalkoztatási, vállalkozásfejlesztési és szociális gazdasági kezdeményezéseket.

- Elősegíti a roma fiatalok és nők munkaerőpiaci részvételének növelését célzó programok megvalósítását.”

***12. SZMSZ 5. sz. melléklet táblázata kiegészül az 5. és 6. sorral az alábbiak szerint:***

*„5.* Tiszapüspöki Általános Iskola

6. Teleki József Általános Iskola és Szakképző Iskola”

Kérem a Tisztelt Közgyűlést az előterjesztést megvitatni és az alábbi határozati javaslatot elfogadni!

**Határozati Javaslat**

Az Magyarországi Romák Országos Önkormányzatának Közgyűlése megtárgyalta a **„Magyarországi Romák Országos Önkormányzat Szervezeti és Működési Szabályzatának módosítása”** tárgyú előterjesztést és az alábbi határozatot hozza:

A Magyarországi Romák Országos Önkormányzatának Közgyűlése elfogadja a Magyarországi Romák Országos Önkormányzat Szervezeti és Működési Szabályzatának módosítását a melléklet szerinti tartalommal.

**Határidő: 2025. 11. 26.**

**Végrehajtásért felelős: elnök**

**Aba-Horváth István**

**elnök**