***1 db határozati javaslat***

**Magyarországi Romák Országos Önkormányzata Közgyűlésének**

**2025. november 26-án tartandó ülésére**

**ELŐTERJESZTÉS**

**Előterjesztő**: Aba-Horváth István

1. **Tárgy**: **A Magyarországi Romák Országos Önkormányzata, a Magyarországi Romák Országos Önkormányzatának Hivatala, valamint az Önkormányzat fenntartásában működő Intézmények, és köznevelési intézmények 2025. évi költségvetésének IV. számú módosítására**

**Iktatószám**: ……………………...…/2025.

**Mellékletek**: -

**Előterjesztést készítette**: Aba-Horváth István

**Véleményező bizottság: Pénzügyi Bizottság Bizottsági elnök: Bordás Géza**

**Egyéb véleményező szerv: -**

**Törvényességi véleményezésre benyújtás időpontja:** ………………………………..

**Törvényességi ellenőrzést végezte:**

**Látta:**

**Egyéb meghívottak:** -

**NYILVÁNOS ÜLÉS / ZÁRT ÜLÉS**

**Tisztelt Közgyűlés!**

Az államháztartásról szóló 2011.évi CXCV. törvény (Áht.) 34 § (5) bekezdése negyedévente ír elő módosítási kötelezettséget:

„Áht. 34§ (5) A képviselő-testület a (2) és (3) bekezdés szerinti előirányzat-módosítás, előirányzat átcsoportosítás átvezetéseként - az első negyedév kivételével – negyedévenként, a döntés szerinti időpontokban, de legkésőbb az éves elemi beszámoló elkészítésének határidőjéig, december 31-ei hatállyal módosítja költségvetési rendeletét.

A Közgyűlés mechanizmusától függően ezek az időpontok nem minden esetben tarthatók, mivel határozatképtelenség esetén a rendelet nem módosítható.

Az önkormányzat részére folyósított, és a fenntartásában működő intézményeknek intézményfinanszírozásként továbbadott támogatások mind az önkormányzat, mind az intézmények költségvetési előirányzatait módosítják.

Az Önkormányzat 2025. évi költségvetése 2025. január 14-én a 4/2025. (I.14.) számú Közgyűlési határozattal került elfogadásra. Az eredeti előirányzatok meghatározása tételes költség kimutatások, előzetes kalkulációk alapján történt tervezésre.

A Magyarországi Romák Országos Önkormányzatának Közgyűlése 2025. május 27-én tárgyalta az önkormányzat 2024.évi költségvetésének végrehajtásáról szóló zárszámadást, melyet a 34/2025.(V.27) számú Közgyűlési határozatával fogadott el. A zárszámadásban a jogszabályi feltételeknek eleget téve tételesen kimutatásra került az önkormányzat, a hivatal és az önkormányzat fenntartásában működő intézmények előző évi maradványa, mely feladattal, kötelezettséggel terhelt maradványként került jóváhagyásra. A 2025.évi költségvetés I. számú módosítására a zárszámadás elfogadását követően, került sor.

A Közgyűlés a költségvetés II. számú módosítását 2025. augusztus 26. napján fogadta el a 75/2025. (VIII.26) számú határozatával. A Roma nemzetiségi kulturális kezdeményezések 2025. évi költségvetési támogatására" címmel kiírt nyílt pályázatán a Magyarországi Romák Országos Önkormányzata 900.000, -Ft visszanem térítendő támogatásban részesült a ROMA-NEMZ-KUL-25-0009 számú támogatói okiratban. A 2025. július 01-naptól ismét a Magyarországi Romák fenntartásában működő köznevelési intézmények Magyar Államkincstártól befolyt normatív támogatásának összege az önkormányzat bevételi fősorán a működési célú bevételek közé került rögzítésre, illetve az önkormányzat intézményfinanszírozás kiadási számláján került könyvelésre.

A 98/2025.(X.31) közgyűlési határozattal elfogadott III. számú módosítást a költségvetésben tervezett tartalékok feloldása, illetve a pályázati támogatások bevételének előirányzatainak megképzése, a számviteli nyilvántartásokban történő rögzítése indokolta.

A módosítás rendelkezett a tartalékba helyezett kiemelt előirányzatok egy részének személyi juttatások fősoron 52.546.027, -Ft és járulékok fősoron 6.830.984, -Ft összegnek a felszabadításáról, a dologi kiadások 30.000.000, -Ft összegű tartalékjának átcsoportosításáról, az MNV részére történő elmaradt székház bérletidíjak rendezéséhez összesen 89.377.011, -Ft összegben.

A „*Zenei Program megvalósítása - mindenki szívében van egy dallam* „elnevezésű pályázati felhívásra a Magyarországi Romák Országos Önkormányzata pályázatot nyújtott be, amely 1.500.000 Ft támogatás megítélését eredményezte. A pályázat megvalósításának időszaka 2025. szeptember 01-től- 2026. június 30-ig tart. Ebből adódóan a 2025. évben fel nem használt támogatás a 2026. évre kimutatott maradvány, mint feladattal terhelt maradvány részét fogja képezni.

A költségvetés IV. számú módosítására a költségvetés kiemelt előirányzatainak személyi juttatások soron 28.442.229, -Ft és járulék soron 3.697.489, -Ft összegben még nyilvántartott tartalékjainak felszabadításáról rendelkezik, majd átcsoportosításáról a dologi kiadások előirányzatára. A járulékok soron megtakarításként jelentkező összeget 6.000.000, -Ft -ot szintén

a dologi kiadások előirányzatának megemelésére fordítunk.

A módosításban a pénzügyileg már rendezett, de előirányzatok oldalon még nem módosított finanszírozási kiadásait a teljesítésekhez igazítva szükséges számszerűsíteni.

|  |  |  |  |
| --- | --- | --- | --- |
| **Intézmény megnevezése** | **2024.évi támogatás 2025. január 31-ig finanszírozás jogcímen átadott összege** | **2025. évi támogatásból finanszírozás jogcímen átadott összeg költségvetésben tervezett előirányzattal egyezően** | **ÖSSZESEN ÁTADOTT FINANSZÍROZÁSI ÖSSZEGEK** |
| MROÖ Hivatala | 62.500.000 | 143.080.728 | 205.580.728 |
| Sportközpont | 3.100.000 | 45.088.200 | 48.188.200 |
| Foglalkoztatási K | 6.110.000 | 50.000.000 | 56.110.000 |
| Misszió | 7.580.000 | 50.000.000 | 57.580.000 |
| Média | 3.150.000 | 51.111.800 | 54.261.800 |
| **ÖSSZESEN** | **82.440.000** | **339.280.728** | **421.720.728** |

A 2024 január hónapban átutalt finanszírozások az elmaradt bérek, illetve a rendezetlen számlák pénzügyi teljesítéséhez szolgáltak fedezetül.

2025. július 01-től ismét az önkormányzat fenntartásában működő köznevelési intézmények normatív támogatása 2023-2024.évek vonatkozásában a táblázatban szerepeltetett adatok szerint történt meg.

|  |  |  |  |
| --- | --- | --- | --- |
| **Intézmény megnevezése** | **2023.évi normatív támogatás visszafizetési kötelezettség Ft-ban** | **2023.évi normatív támogatás visszafizetési kötelezettség Ft-ban** | **Összesen visszafizetési kötelezettség 2023-2024.években Ft-ban** |
| Teleki József Általános Iskola és Szakképző Iskola Szirák | 5.347.388 | 16.051.564 | 21.398.952 |
| Tiszapüspöki Általános Iskola | 1.376.357 | 19.854.736 | 21.231.093 |
| ÖSSZESEN kötelezettség | 6.723.745 | 35.906.300 | 42.630.045 |

Az elszámolásban kimutatott többlet támogatások az intézmények Magyar Államkincstárnál vezetett számláin rendelkezésre álltak, így a többlettámogatások visszafizetése határidőben megtörtént. A 2025.évi normatíva lemondása, és pótigénylése az intézmények 2025.október 15-ig elkészített, és benyújtott statisztikai jelentésében szerepeltetett mutatók figyelembevételével történt meg. Az önkormányzat a rendelkezésre álló határidőben október 31-ig jelezte a Magyar Államkincstár felé a tényleges létszámok alapján történő lemondást, pótigényt. Ennek elszámolása folyamatban van, december hónapban határozat érkezik a 2025.évi normatív támogatások elszámolásáról, illetve a visszafizetési kötelezettségről.

A 2023.évi energiakompenzáció elszámolását követően 221.108,-Ft, valamint ehhez kapcsoló 21.652,-Ft késedelmi kamat visszafizetési kötelezettség, a 2024.évi energiakompenzáció elszámolását követően 1.337.704, -Ft tőke és 110.622, -Ft késedelmi kamat visszafizetési kötelezettség keletkezett a Tiszapüspöki Általános Iskola elszámolásában. A visszafizetési kötelezettség az intézmény Magyar Államkincstárnál vezetett számlájáról pénzügyi rendezésre került.

A 2025.évi normatíva adatok ismeretében rendezhető a köznevelési intézmények költségvetése, annak módosítása mivel kötelezettségként a 2025. évi elszámolást is szerepeltetni kell, de a pontos összeg csak a Magyar Államkincstár határozatának megérkezését követően kerülhet meghatározásra.

Kérem a Tisztelt Közgyűlést az előterjesztést megvitatni és az alábbi határozati javaslatot elfogadni!

**Határozati javaslat**

*A Magyarországi Romák Országos Önkormányzatának közgyűlése a nemzetiségek jogairól szóló 2011. évi CLXXIX. törvény 114. § (1) bekezdésének d) pontjában kapott felhatalmazás, valamint az Államháztartásról szóló 2011. évi CXCV. törvény 34. § (4) bekezdésében foglalt kötelezettség alapján, összhangban a Szervezeti és Működési Szabályzat 13. § b) pontjával a Magyarországi Romák Országos Önkormányzatának 2025. évi költségvetését a jelen határozat elválaszthatatlan mellékletét képező táblázatban foglaltak szerint módosítja.*

1. *A Magyarországi Romák Országos Önkormányzatának közgyűlése a nemzetiségek jogairól szóló 2011. évi CLXXIX. törvény 114. § (2) bekezdésének kapott felhatalmazás, valamint az Államháztartásról szóló 2011. évi CXCV. törvény 34. § (4) bekezdésében foglalt kötelezettség alapján a Magyarországi Romák Országos Önkormányzatának, és a Magyarországi Romák Országos Önkormányzata Hivatalának 2025.évi költségvetését a jelen határozat elválaszthatatlan részét képező táblázatban foglaltak szerint módosítom.*
2. *A Magyarországi Romák Országos Önkormányzatának közgyűlése a nemzetiségek jogairól szóló 2011. évi CLXXIX. törvény 114. § (2) bekezdésének kapott felhatalmazás, valamint az Államháztartásról szóló 2011. évi CXCV. törvény 34. § (4) bekezdésében foglalt kötelezettség alapján az Országos Roma Foglalkoztatási Központ, az Országos Roma Sportközpont az Országos Roma Misszió, az Országos Roma Médiacentrum és a Magyarországi Romák Országos Önkormányzatának Hivatala, 2025. évi költségvetését a jelen határozat elválaszthatatlan mellékletét képező táblázatban foglaltak szerint módosítja.*
3. *A Magyarországi Romák Országos Önkormányzatának közgyűlése a nemzetiségek jogairól szóló 2011. évi CLXXIX. törvény 114. § (2) bekezdésének kapott felhatalmazás, valamint az Államháztartásról szóló 2011. évi CXCV. törvény 34. § (4) bekezdésében foglalt kötelezettség alapján a Teleki József Általános Iskola és Szakképző Iskola, valamint a Tiszapüspöki Általános Iskola 2025.évi költségvetését a jelen határozat elválaszthatatlan mellékletét képező táblázatban foglaltak szerint módosítja.*

Határidő: folyamatos

Végrehajtásért felelős: elnök

**Aba-Horváth István**

**elnök**